
Si Duterte ug iyang mga bata-bata migamit 
sa COVID-19 ug kontra-rebolusyon aron 
magpabilin sa gahum 


ALANG KANG DUTERTA UG 
IYANG mga bata-bata, ang 
tanang dalan paingon sa 2022 
kung diin matapos ang termino 
ni Duterte sa pagka-presidente 
ug magsugod ang panahon sa 
ilang pagkapriso. Sa dili mo- 
menos usa ka tuig nalang 
adisir ang nasudnong eleksyon, 
si Duterte mahimong mo- 
pahimutang sa tibuok nasud sa 
dayag nga pagharing militar 
isip katapusang paningkamot 
aron magpabilin isip presidente 
o maniobrahon ang pagdaug sa 
eleksyon sa iyang pundok ug 
ipabilin ang kaugalingon sa 
pwesto. 

Ang katapusang SONA ni 
Duterte nagbutyag sa eskema 
para iyang mapatuman ang 
bisan asa nga pamagi. Gigamit 
sa iyang rehimen ang “pakig- 
away batuk sa pandemyang 
COVID-19” nga pagsugilon ug 
ang “kontra-insurhensya” nga 
kampanya niini. Padayon niyang 
gibuhong sa proteksyon sa iyang 
rehimen ug sa kwarta sa 
katawhan ang AFP ug PNP 
aron makuha ang ilang pag- 
sunod ug ipabilin sila nga iyang 
itoy-itoy. 

Gipadako sa rehimeng 
Duterte ang panginahanglan 
alang sa mga hilabihan nga 
lakang pag-atubang sa mas 
makatakod nga COVID-19 
Delta variant nga walay tu- 


mong nga tinud-anay nga sul- 


baron ang pagkatap niini. 
Gigamit ang mga lockdown ug 
kahadlok sa COVID-19 aron 
pagkontrol sa kalihukan sa 
katawhan inkaso organisahon 
nila ang ilang han-ay aron 
ikondena ang pagpasagad ug 
kapalpakan sa gobyerno ug 
idemanda ang haum nga mga 
solusyon sa pampublikong 
emerhensya sa panglawas. 


Gigamit ang mga panabon nga 
solusyon aron pagsimang sa 
atensyon sa publiko gikan sa 
dinagkong korapsyon ug mga 
pulitikal nga maniobra sa iyang 
kampo isip pagpangandam sa 
2022. 

Usa ka lunod-patay nga 
oportunista si Duterte nga 
mosakmit sa matang kahiga- 
yonan nga magsilbi sa iyang 
personal nga katuyoan. Maling- 

lahon niyang gigamit ang 
dakong panginahanglan sa 


bakuna sa COVID-19 sa duha 
ka higayon isip pasangil aron 
tagbawon ang iyang mga im- 
peryalistang amo. Una niya 
kining gigamit sa pagdumili nga 
komprontahon ang China sa 
pagpangilog niini sa West Phil- 
ippine Sea tungod iyang suod 
nga alyado nga si Xi Jinping 
midonar og mga bakuna sa 
Pilipinas. Ikaduha, tungod sa 
iyang pagpasalamat sa pag- 
hatag sa gobyerno sa US bag- 
ohay lang og 6.2 milyon nga gi- 
nama sa US nga mga bakuna, 
gitugotan niyang ibalik ang 
Visiting Forces Agreement isip 
konsesyon. 

Gilarawan sa rehimeng Du- 
terte ang mga rebolusyonaryong 
pwersa isip mga “terorista” 
nga babag sa iyang plano alang 
sa nasudnong kalamboan. Apan 
sa pagkatinuod naggamit siya 
sa teroristang pagpanghulga 
aron hatagan rason ang pag- 
imbudo sa binilyon ka pesos 


nga pundo padulong sa iyang 
kampanyang “kontra-insurhen- 
sya” diin iyang gihatagan ang 
mga dagkong opisyal sa AFP ug 
PNP og pamaagi nga ilang 
makawat ang dakong kaban 
nga kwarta sa katawhan. Sa 
sayo pa lang, ang giduso nga 
Php40 bilyones nga badget 
alang sa NTF-ELCAC sa 2022 
nakakuha sa atensyon sa mga 
magbabalaud ug gitan-aw kini 
nga kaban sa gyera isip pag- 
pangandam sa umaabot nga 
eleksyon. 

Gisakyan sa NTF-ELCAC 
ang islogan nga “pagsulbad sa 
mga ugat sa armadong panag- 
bangi” apan sukwahi kay mas 
gipagrabe niini ang gyera sibil. 
Ang Anti-terror Law gigamit 
para sa terrorist-labelling ug 
red-tagging nga adunay pelig- 


rosong epekto sa legal de- 
mokratikong kalihukan kay 
gilutos niini ang lehitimong 


pagsupak ug naghatag dugang 
sukaranan alang sa pasismo sa 
estado. 


Sa Negros, ang mayorya sa 
mga Negrosanon kung diin 
335,000 kanila mga mamamuo 
sa katubhan (43% sa nasud- 
nong kinatibuk-ang ihap) gitu- 
lod sa dugang kakabus human 
sa duha ka tuig nga pandemya 
nga mipagrabe sa tiempo 
muerto (tigkiriwi). Gipatunhay 
sa bangis nga pagpanglupig 
ang siklo sa kawad-on sa yuta, 
kagutom ug pagkalubong sa 
dagkong utang nga para nila 
daw walay katapusan ubos sa 
rehimeng Duterte ug kini, sa 
pagkatinuod, nagduso kanila 
nga mosuporta sa nasudnon 
demokratikong rebolusyon. 

Walay puas ang bag-ong 
hugna sa mga dagkong operas- 
yong militar human ang Negros 
gikategorisa isip nasudnong pra- 
yoridad sa “kontra-insurhen- 
syang” kampanya ni Duterte. 
Kadungan niini, nagdugang ang 
gikatahong nagkagrabe nga 

mga  abusong militar ug 
paglapas sa tawhanong katun- 
god. Batok sa AFP Central 
Command ang gitakdang kau- 
galingong deadline alang sa 
pantasya nga puohon ang NPA 
sa Isla sa Negros. Ang mga 
walay basehanang propaganda 
nga “nabungkag nga larangang 
gerilya” ug “naghuyang nga 
baseng masa” dili maka- 
pakgang sa sunson ug kuyanap 
nga paglambo sa gerilyang 
pakiggubat ug sa hugot nga 
suporta sa masa alang sa NPA 
sa tibuok Isla. 

Husto nga ihulagway isip 
grabeng tigpakuyanap (super- 
spreader) sa epidemya sa pag- 
panglapas sa tawhanong katungod 
ug mapintas nga mga krimen 
ang mga operasyong kombat 
ug presensya sa mga pasistang 
tropa militar sa kabukiran ug 
tibuok isla. Sulod sa lima ka 
tuig sa pasistang paghari ni 
Duterte, dul-an sa usa ka libo 
ka Negrosanon ang nabiktima 
sa iligal na pagkapriso, pang- 
samok, tortyur, hulga sa kina- 
buhi, ug pagkadislokar sa ilang 
pinuy-anan. Sobra usa ka gatus, 
kasagaran mga mag-uuma, ma- 
mumuo sa umahan ug akt- 
ibista, ang napatay pinaagi sa 
brutal nga extrajudicial killing. 
Gihandom pipila lang ka adlaw 
ang milabay ang kamatayon sa 
tigpanalipod sa tawhanong ka- 
tungod nga si Zara Alvarez. 

Gawas sa  pagka-super- 
spreader sa kahadlok, gikataho 
sa balita nga 25 ka sundalo sa 
16th Scout Ranger Company 
(SRC) ang bag-ohay lang nag- 
positibo sa COVID-19. Kini nga 
mga sundalo dugang nag- 
butang sa peligro sa mga mag- 
uuma nga gawasnon-sa-COVID 
sa kabukiran diin sila nag-ope- 
rasyon. Sa wala pa sila gi- 
kwarantin, ang 16th SRC na- 
monitor nga nag-operasyon sa 

mga kabukiran sa Central Negros. 
Dili malauman kang Duterte 
ang mga epektibong solusyon 
sa pandemya ug ang pagkab-ot 
sa tinuod ug malahutayong 
kalinaw tungod siya mismo ang 
pinaka-grabe nga tipo sa tero- 
ristang bayrus nga gianak sa 
dunot nga alang-alang ko- 
lonyal ug alang-alang pyudal 
nga sistema. Kinahanglang ta- 
puson na sa katawhan ang iyang 
tiranikong paghari ug batokan 
ang tanan niyang paningkamot 
nga palanaton ang iyang gahom. 
Siya ug ang iyang mga alyado 
kinahanglang manubag sa ta- 
nang krimen nga ilang nabuhat 
batok sa katawhang Pilipino. 
Kinahanglang ibutyag ug 
batukan sa katawhan ang 
korapsyon, pagpanglingla, pa- 
sismo ug mga eskema sa rehi- 
meng Duterte. Kinahanglang 
padayon silang mobarug para 
sa ilang mga katungod ug 
makigbisog para sa ilang mga 
demokratikong interes. Ang ka- 
dudahan nga 174-ektarya nga 
proyekto sa reklamasyon sa 
dakbayan sa Dumaguete nga 
nagsilbi sa usa ka anomalosong 
kontratang Tsino husto nga 
gibatukan sa mga anaa sa 
akademya, negosyo, kabatan- 
onan ug tanan nga nagpakaba- 
nang sektor. Moguba kini sa 
kabukiran ug rekurso sa kad- 
agatan ug modislokar sa mga 
mananagat ug uban pa. 
Kinahanglang palig-onon 
ang pinakalapad nga nagkahi- 
usang prente supak sa tiranya 
ni Duterte aron mapangiba- 
bawan ang klima sa kahadlok 
nga gipasiugda sa rehimen 
para pahilomon ug ipiton ang 
nagbatuk kaniya. Ang mga re- 
bolusyonaryong pwersa kina- 
hanglang mainantusong mopukaw, 
mo-organisa ug mopalihok sa 
pinakalapad nga ihap aron 
mahiusa bisan ang atrasadong 


sekyon sa  katilingban ug 
awhagon silang mobatok sa 
rehimeng Duterte. 

Sa kabanikanhan, ang mga 
mag-uuma pinaagi sa ilang ko- 
lektibong kusog kinahanglang 
molunsad sa mga kontra-pyu- 
dal nga pakigbisog ug kontra- 
pasistang mga kampanya. Ki- 
nahanglang palayason nila ang 
mga pasistang tropa militar sa 
ilang mga baryo ug batukan 
ang mga iskema sa pagpang- 
warta sa militar ug pulis nga 
mangluib sa mga mag-uuma 
nga pipila na ang ilang gipatay. 
Ang mga elemento sa estado, 
mga force multiplier ug ilang 
mga ahente kinahanglang ma- 
pugngan nga makahimo og 
bisan unsang kadaut ngadto sa 
katawhan. 

Kinahanglang gamiton sa 
NPA sa Negros sa ilang maayong 
bentaha ang mga dinagkong 
operasyong militar sa ilang mga 
erya. Tun-an ang lihok sa 
kaaway ug atakehon ang ilang 
pinakahuyang nga bahin aron 
pagdemoralisa sa ilang pwersa 
ug sa saktong panahon mo- 
lunsad og mga taktikal nga 
opensiba aron mohatod og 
makamatay nga bunal. Mokat- 
on sa kasinatian sa pag-atu- 
bang sa atake sa kaaway aron 
dugang palambuon ang gerilyang 
pakiggubat sa Isla. Ang mga 
madaugon nga taktikal nga 
opensiba maghatag og kadasig 
sa masa nga makig-away, 
manalipod kanila gikan sa ka- 
bangis sa AFP ug PNP ug mo- 
tubag sa ilang singgit sa hus- 
tisya para sa tanan nga ilang 
na-antus ubos sa rehimeng 
Duterte. AP 

Padayong mobarug para sa mga 
katungod ug makigbisog para SEN 
mga demokratikong interes 

Palig-onon ang pinakalapad nga 
nagkahiusang prente supak sa 
tiraniya ni Duterte 


Molunsad sa mga 
anti-pyudal nga pakigbisog 
ug anti-pasistang mga 
kampanya 


Palayason ang mga pasistang UU 
tropa militar sa kabanikanhan W 
negrosrevportal.wordpress.com 


